ຂ່າວທີ່ບໍ່ມີມູນຄວາມຈິງ ສ້າງຄວາມປັ່ນປ່ວນ ໃນວົງການ ການເມືອງ ອິນໂດເນເຊຍ
ຂ່າວທີ່ບໍ່ມີມູນຄວາມຈິງ ບໍ່ແມ່ນເລື່ອງໃໝ່ ຢູ່ໃນວົງການໆເມືອງ ຂອງອິນໂດເນເຊຍ ເຖິງແມ່ນວ່າ ມັນໄດ້ກາຍເປັນຄຳທີ່ກ່າວກັນຫຼາຍຂຶ້ນ ຫຼັງຈາກການເລືອກຕັ້ງ ປະທານາທິບໍດີ ສຫລ ໃນປີນີ້.
ເມື່ອເດືອນແລ້ວນີ້ ຜູ້ນຳຂອງກຸ່ມມຸສລິມ ແນວໂຮມ ປ້ອງກັນອິສລາມ ຫລື FPI ທີ່ ມີແນວທາງທີ່ແຂງຂັນ ໄດ້ຖືກສົ່ງໄປຮັກສາພະຍາບານ ຫຼັງຈາກທີ່ໄດ້ຖືກທຳຮ້າຍ ຮ່າງກ່າຍ ໂດຍທະຫານຂອງອິນໂດເນເຊຍ ຢູ່ທີ່ສຳນັກງານໃຫຍ່ຂອງຜູ້ກ່ຽວ ແທ້ຈິງແລ້ວ ບໍ່ມີເຫດການດັ່ງກ່າວເກີດຂຶ້ນເລີຍ ແຕ່ຊາວອິນໂດເນເຊຍ ຫຼາຍພັນ ຄົນ ຍັງຄິດວ່າ ມັນເກີດຂຶ້ນ ກໍເປັນຍ້ອນເລື່ອງຂ່າວປອມແປງ ທີ່ມີຄວາມນິຍົມສູງ ທີ່ສຸດ ທີ່ໄດ້ອອກເຜີຍແຜ່ ກ່ອນໜ້າການປະທ້ວງຢ່າງໃຫຍ່ ຢູ່ໃນນະຄອນຫຼວງ ຈາກາຕາ ເມື່ອວັນທີ 2 ທັນວາ ຜ່ານມາ ເວັບໄຊສອງສາມແຫ່ງ ໄດ້ອ້າງວ່າ ຜູ້ນຳ ກຸ່ມ FPI ທ່ານ Habib Rizieq ຜູ້ທີ່ໄດ້ຊ່ອຍໃນການຈັດແຈງ ການປະທ້ວງຕໍ່ຕ້ານ ຜູ້ປົກຄອງຈາກາຕາ ທີ່ເປັນຊົນເຜົ່າເຊື້ອສາຍຈີນນັ້ນ ໄດ້ຖືກລ່ວງລະເມີດ ໂດຍທາງ ການ ອັນເປັນການອ້າງ ທີ່ຍົວະຍວນ ທີ່ບໍ່ມີຄວາມແທ້ຈິງ ຊຶ່ງໄດ້ປຸກລະດົມໃຫ້ເກີດ ຄວາມຮູ້ສຶກຄຽດແຄ້ນ ໃນສັງຄົມ ຂ່າວປອມແປງ ບໍ່ແມ່ນເລື່ອງໃໝ່ ຢູ່ໃນວົງການ ການເມືອງຂອງອິນໂດເນເຊຍ ເຖິງແມ່ນວ່າ ມັນໄດ້ກາຍເປັນຄຳທີ່ກ່າວກັນສູງຂຶ້ນ ຫຼັງຈາກ ການເລືອກຕັ້ງ ປະທານາທິບໍດີ ສະຫະລັດ ໃນປີນີ້ ເລື່ອງລາວຕ່າງໆ ທີ່ບໍ່ມີຄວາມຈິງແທ້ໆນັ້ນ ໄດ້ຖືກເຜີຍແຜ່ ພາຍໃນກຸ່ມພວກຄົນ ທີ່ນິຍົມສື່ສັງຄົມ ນັບຕັ້ງແຕ່ປີ 2014 ເປັນ ຕົ້ນມາ ໃນເວລາທີ່ພວກຂ່າວເຫຼົ່ານັ້ນ ໄດ້ກາຍເປັນໄພຂົ່ມຂູ່ ທີ່ຈະທຳລາຍການ ໂຄສະນາຫາສຽງ ຂອງປະທານາທິບໍດີ ຄົນປັດຈຸບັນ ທ່ານ Joko Widodo ແຕ່ພວກຂ່າວເຫຼົ່ານັ້ນ ໄດ້ກາຍເປັນເລື່ອງທີ່ສຽດສີໂດຍສະເພາະ ເມື່ອສອງສາມເດືອນບໍ່ດົນມານີ້ ໃນເວລາ ຄວາມເຄັ່ງຕຶງ ທາງສາສະໜາ ກຳລັງຮຸນແຮງຂຶ້ນ ຍ້ອນຄະດີຄວາມການໝິ່ນປະໝາດ ຂອງຜູ້ປົກຄອງ ຈາກາຕາ ທ່ານ Basuki  Tjahaja Purnama ໃນສັບປະດານີ້ ນາພົນທະຫານ Gatot Nurmantyo ໄດ້ກ່າວຖະແຫລງວ່າ ຂ່າວປອມແປງ ໄດ້ເປີດເຜີຍວ່າ ມີການແຊກແຊງຂອງຕ່າງປະເທດ ໃນວົງການ ການເມືອງຂອງອິນໂດເນເຊຍ ມັນບໍ່ມີຄວາມຈະແຈ້ງວ່າ ມີກໍລິນີດັ່ງກ່າວນີ້ ແຕ່ມັນ ກໍຍັງເປັນທີ່ແນ່ວ່າ ລັດຖະບານຂອງອິນໂດເນເຊຍ ຊຶ່ງຮູ້ກັນດີວ່າ ໄດ້ກວດກາສື່ ມວນຊົນ ນັ້ນ ບໍ່ສາມາດທີ່ຈະຢຸດຢັ້ງບັນຫາດັ່ງກ່າວໄດ້ ໂດຍການສະກັດກັ້ນເວັບໄຊ ທີ່ມີບັນຫາ ເທົ່ານັ້ນ